मैसेज से मिलेंगे बच्चों की देखभाल के टिप्स
स्वास्थ्य एवं परिवार कल्याण विभाग की ओर से संपूर्ण प्रदेश के साथ ही जिले में गुरुवार को किलकारी योजना की शुरुआत हो गई। योजना के संचालन की जिम्मेदारी गांव स्तर पर महिला स्वास्थ्य कार्यकर्ता एवं आशा कार्यकर्ता को दी गई है। इन कार्यकर्ताओं द्वारा गर्भवती महिलाओं को मोबाइल पर वाइस मैसेज भेजकर संस्थागत प्रसव, प्रसव से पहले और प्रसव के बाद जरूरी देखभाल और टीकाकरण से शिशुओं में रोग प्रतिरक्षण के बारे में जानकारी दी जाएगी।
मुख्य चिकित्सा एवं स्वास्थ्य अधिकारी डॉ. पीके मिश्रा ने बताया कि किलकारी योजना 24 दिसंबर से पूरे प्रदेश में एक साथ शुरू हो गई। इसमें चार माह की गर्भवती महिला के एएनसी रजिस्ट्रेशन होने पर वॉइस मेसैज आना शुरू हो जाएगा व शिशु होने के एक वर्ष तक यह समय -समय पर मैसेज आएगा। इसके लिए पीसीटीएस सॉफ्वेयर में सही प्रविष्टि दर्ज करने तथा गर्भवती महिला का मोबाइल नंबर अनिवार्य रूप से लेने के निर्देश आशा कार्यकर्ताओं को दिए गए हैं। योजना के तहत गर्भ ठहरने से लेकर प्रसव उपरांत 18 माह की अवधि में कुल 72 मैसेज भेजे जाएंगे। इस बारे में जानकारी के लिए विभाग की ओर से टोल फ्री नंबर 180030101703 जारी किया गया है। जिसमें यदि कोई माता मैसेज सुनने से वंचित रह जाती है तो वह इस नंबर को पुन: डायल कर मैसेज सुन सकती है।
स्वास्थ्य अधिकारी आॅफिस जहां से होगी किलकारी योजना की मॉनीटरिंग।
स्वास्थ्य कार्यकर्ताओं को जारी कर दिए निर्देश
स्वास्थ्य एवं परिवार कल्याण मंत्रालय की पहल पर प्रदेश के साथ ही जिले में किलकारी योजना की आज शुरुआत हो गई है। इसमें शिशु एवं माताओं की स्वास्थ्य संबंधी देखभाल के लिए जरूरी जानकारी समय-समय पर मोबाइल पर वाइस मैसेज के माध्यम से दी जाएगी। इसके लिए एनएनएम और आशा कार्यकर्ताओं को आवश्यक निर्देश दे दिए गए हैं। डॉ. पीके मिश्रा, मुख्य चिकित्सा एवं स्वास्थ्य अधिकारी श्योपुर
अच्छी खबर
hin_Deva hin_Deva hin_Deva hne_Deva hin_Deva hin_Deva bho_Deva